In nomine sanctæ et individuæ Trinitatis. Notum sit cunctis fidelibus, tam presentibus quam futuris, quod ego Adalgardis, pro remedio animæ meæ ac senioris mei Berardi et omnium parentum meorum, dono Deo et sanctis apostolis ejus Petro et Paulo, ad locum Cluniacum, cui preest domnus Odilo abbas, aliquid ex hereditate mea quæ est sita in pago Lugdunensi, in villa Kasot, unum mansum cum vineis que ibi adjacent; terminat a mane terra Otgerii, a medio die terra Duranni, a sero via publica. Infra istas terminationes, totum trado Deo et supradictis apostolis, et monachis in jam dicto loco servientibus, et faciant ex hac die quicquid ipsis placuerit. Si quis vero hanc cartam et donationem calumpniaverit, iram Dei incurrat. S. Adalgardis, quæ hanc cartam fieri et firmare rogavit. S. Wichardi. S. Ugonis, fratris sui. S. Wichardi. S. Constancii presbiteri. S. Otgerii.